हैदराबाद। न्यूजीलैंड में एक भारतीय की सड़क दुर्घटना में मौत हो गई है। 29 वर्षीय सैयद अब्दुल रहीम फहाद न्यूजीलैंड के ऑकलैंड में रह कर पढ़ाई कर रह था। वो यहां पार्ट टाइम टैक्सी ड्राइवर भी था। हैदराबाद स्थित उसके परिजनों की इस घटना की जानकारी ऑस्ट्रेलिया में रह रहे एक रिश्तेदार ने दी। बताया गया कि एक शराबी ड्राइवर ने हाई स्पीड में सिग्नल तोड़ा और फहाद की कार से जा भिड़ा। मौके पर ही उसकी मौक हो गई। समाचार एजेंसी प्रेस ट्रस्ट ऑफ इंडिया (PTI) के अनुसार फहाद के चचेरे भाई फैजल ने कहा कि उनका परिवार हैदराबाद के चंचल गुडा में रहता है।